钦定古今图书集成/明伦汇编/氏族典/第252卷 > 张凤翥
## 钦定古今图书集成/明伦汇编/氏族典/第252卷 > 张凤翥

按《安庆府志》：“凤翥，号仪明，宿松人。崇祯辛未进士，授
嘉兴令，以清勤著声。外艰，服阕，补仁寿令，升户部主
事，丰采赫奕。崇祯召对，擢兵备副使，分守承德，护显
陵。单骑招安土寇，荐推巡抚，未任。值闯逆东下，亲自
登陴，严城守，励士卒。郡属开门迎贼，凤翥身受三刃，
扶创走郢、鄂，募勇敢为恢复计。伤重劳深，卒于道。”